Z A P I S N I K

     
Sa sjednice Općinskog vijeća općine Jarmina održane 29. siječnja 2015. godine u 18:00 sati u prostorijama općine Jarmina.

      NAZOČNI:                                                                   ODSUTNI:

      1.   MARIO MATIĆ                                                    1. MARIO  ROŽIĆ
2. STJEPAN BENČIĆ                                               2. STEVO CULEJ
3. VLADIMIR KLARIĆ                                           3. MARIO CAFUTA

4. DRAGUTIN CULI                                                 
5. STJEPAN DADIĆ
6. MARKO MLINAR

7. JOSIP  HANŽEK

8. TATJANA  LUSAVEC

U odsutnosti  Predsjednika Općinskog vijeća Maria Rožić, sjednicom je predsjedao

potpredsjednik Mario Matić, utvrdio da postoji kvorum, a za današnju sjednicu predlaže:  

                                     D N E V N I     R E D

1. Usvajanje zapisnika sa prethodne sjednice

2. Aktualni sat

3. Donošenje odluke o komunalnom redu

4. Donošenje odluke o komunalnom doprinosu

5. Donošenje odluke o dodijeli stipendija za 2014./2015. godinu

6. Donošenje odluke o sufinanciranju polj. proizvodnje bijelog luka – češnjaka

7. Donošenje odluke o sufinanciranju tečaja o održivoj uporabi pesticida i rukovatelja traktora s radnim priključcima
8. Donošenje odluke o procjeni ugroženosti stanovništva, materijalnih i kulturnih dobara,… 

9. Donošenje odluke o donaciji župnoj crkvi Sv. Vendelina opata u Jarmini 

10. Razno

     
Glasovanjem vijećnika dnevni red je jednoglasno prihvaćen.

Točka 1.
1/1

Zapisnik sa prethodne sjednice Općinskog vijeća od 29. prosinca 2014. godine, bez primjedbi je jednoglasno prihvaćen.  

Točka 2.

2/1
Načelnik A. Draganić izvijestio je da su za „Vincekovo“ pored vrlo lijepe organizacije članova ZKZ“KAJ“, tradicije blagoslova vinograda i druženja sudionika i mještana u posjetu mjestu i manifestaciji bili gosti iz Oroslavlja, koji su iskazali posebno zadovoljstvo načinom organiziranosti te pozvali na uzvratni posjet njihovom kraju.
U svezi istog postignut je načelan dogovor oko pomoći Oroslavlja u opremi za potrebe DVD Jarmina.

2/2

Osvrnuo se na organizaciju i prijenos putem HRT-a mise iz župne crklve Sv. Vendelina iz Jarmine, za koje se iskazuju samo pohvalne kritike.

2/3

Također je izvijestio nazočne vijećnike da je u izradi projektna dokumentacija za izmjene i proširenje javne rasvjete, zamjena sa led svjetiljkama i proširenje solarne elektrane.

2/4

D. Culi je izvijestio nazočne o načinu provođenja postupka natječaja za davanje u zakup poljoprivrednog zemljišta, sa poteškoćama kod odabira najpovoljnijeg ponuditelja i mjerama koje se poduzimaju u interesu mjesta Jarmina. 

2/5

S.Dadić je tražio od načelnika da se poduzmu mjere u okvirima ovlasti radi rekonstrukcije postojeće niskonaponske mreže koja je oštećena te se događa da vrlo često određene ulice ostaju bez el. Energije kod elementarnih nepogoda, te je donesen zaključak da načelnik upiti prema HEP-u, Elektri Vinkovci dopis sa zahtjevom prema poboljšanju elektroopskrbe.      
Točka 3.
3/1
D. Culi je obrazložio prijedlog donošenja Odluke o komunalnom redu, koja se odnosi na usklađivanje sa novim zakonskim propisima i nekim novim elementima koji se odnose na održavanje javnih površina. Kroz raspravu nije bilo posebnih prijedloga za izmjenama pojedinih članaka osim V. Klariča koji je kritički osvrt usmjerio prema svim mjerama opisanim u Odluci a koje su usmjerene kroz obveze mještana prema održavanju površina ispred svojih objekata  kao i negativan stav prema cjelokupnoj Odluci. Prema istom u raspravi su sudjelovali A. Draganić, D. Culi i S. Benčić, nakon čega je Odluka o komunalnom redu donijeta sa  8 glasova za i jednim suzdržanim glasom.
Točka 4.
4/1
D. Culi je obrazložio Prijedlog Odluke o komunalnom doprinosu, da se prijašnje donijete Odluke objedinjavaju radi provođenja postupka legalizacije objekata a koje su imale manjkavosti. Odluka o komunalnom doprinosu donijeta je jednoglasno. 
Točka 5.
5/1

M. Matić u ime Odbora za socijalnu skrb predložio je prema provedenom javnom natječaju i rang listi kandidata da se stipendije za akademsku godinu 2014./2015. dodijele: Andrijani Draganić, Marku Mikulec, Ivanu Bartolin i Domagoju Priščan (druga i viša godina), Josipi Delaš i Marti Varga ( prva godina). Kroz raspravu vijećnika koje se posebno odnosila na prijedlog A.Draganić da se u Ugovor o stipendiranju ponovno vrati članak obveze vračanja stipendije ukoliko korisnik napusti ili iz bilo kojih drugih neopravdanih razloga odustane od studiranja. U svezi istog donesen je zaključak da se sačine statistički podaci o dosadašnjim korisnicima i uspješnosti završetka studija a potom ako za prve godine ima više osoba koje su odustale od studiranja donese konačna odluka o uvrštenju novog članka u Ugovor. Odluka o dodjeli stipendija za 2014./2015. godinu za predložene je jednoglasno donijeta.  

Točka 6.

6/1

D.Culi je obrazložio prijedlog da se sufinancira proizvodnja bijelog luka – češnjaka, koji je i ugovorena obveza Županije vukovarsko-srijemske, Općine Jarmina i proizvođača. U Općini Jarmina je u takovoj proizvodnji OPG Hrvoja Horvata. Prema prijedlogu je donijeta jednoglasna Odluka da se proizvodnja bijelog luka – češnjaka sufinancira sa 1.500,oo kuna 
Točka 7.

7/1

A. Draganić i D.Culi obrazložili su da će se za poljoprivrednike sa područja Općine Jarmina organizirati tečaj o održivoj uporabi pesticida i tečaj za rukovatelja traktora s radnim priključcima. Tečaj o održivoj uporabi pesticida provoditi će djelatnici Zavoda za mehanizaciju Poljoprivrednog fakulteta u Osijeku, sukladno planu i programu, a prema prethodnom dogovoru o vremenu i prostoru provođenja tečaja. Obrazovanje za rukovatelja traktorom s radnim priključcima i drugim radnim strojevima provodit će djelatnici Učilišta MODUS, ustanove za obrazovanje odraslih, sukladno planu i programu, a prema prethodnom dogovoru o vremenu i prostoru provođenja obrazovanja. Prema prijedlogu jednoglasno je donijeta Odluka o sufinanciranju oba tečaja do 15.000,oo kuna.

Točka 8.
8/1

D.Culi je obrazložio Prijedlog odluke o procijeni ugroženosti stanovništva, materijalnih i kulturnih dobara i okoliša od prirodnih i tehničko-tehnoloških katastrofa i velikih nesreća. Odluka o procijeni ugroženosti stanovništva, materijalnih i kulturnih dobara i okoliša od prirodnih i tehničko-tehnoloških katastrofa i velikih nesreća je jednoglasno donijeta bez rasprave.

Točka 9.
9/1
A. Draganić je obrazložio da je prethodno donijeta odluka da se provedu radnje o održanom javnom prijenosu putem HRT-a svete mise iz naše župe, te je za potrebe troškova a po zahtjevu svećenika sudjelovati u istima sa 7.000,00 kuna. Odluka o donaciji župnoj crkvi sv. Vendelina opata u iznosu od 7.000,oo kuna je jednoglasno donijeta. 

Točka 10.
10/1
D. Culi je izvijestio nazočne vijećnike da se komunalni otpad odvozi prema predloženoj dinamici i bez primjedbi na novog koncesionara te da je odaziv mještana dobar (oko 650) koji imaju ugovornu obvezu, također je dogovoren način postavljanja i odvoza otpada za udruge mjesta a posebno za pražnjenje kanti sa „zelenih otoka“ i odvoz sa groblja. 

Također je izvijestio da je legalizacija objekata pri kraju (legalizirani su objekti: „KAJ“, mrtvačnica na groblju, objekti na bočalištu i nogometnom igralištu, a čeka se rješenje sportskog centra – lovačka i ribička kuća), pripremne radnje u svezi parcelacije k.č. (Bela, Klisurič) su izvršenje te se očekuje konačno rješenje.

10/2

S.Benčić je iskazao potrebu za izradu kalendara manifestacija koje se provode od različitih udruga na području mjesta Jarmina, koje su pozdravili svi vijećnici, isto će se donijeti sa planom planiranih dotacija za sport i kulturu.

10/3

A.Draganić je izvijestio da se velika sala oprema sa nedostatnom opremom radi dovođenja u potpunu svrhu, a potom će se donijeti i novi pravilnik o načinu korištenja iste.
10/4 

V. Klarić se osvrnuo na rad Odbora a posebno na Odbore koji nisu aktivni, te predložio da se u narednim sjednicama za Odbore koji nisu aktivni izmjene neaktivni članovi te je o istome donesen zaključak o provođenju prijedloga a na osnovu analize rada Odbora.     
                                                                                            Predsjednik Općinskog vijeća

                                                                                                      Mario  Rožić      
